JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Netanyahu saab valitsuse moodustamiseks lisaaega
ÜRO nõuab Iisraelilt tuumarelvadest loobumist
Kas Saudi Araabia normaliseerib suhted Iisraeliga?
Peaministrikandidaat Benjamin Netanyahu mandaat
valitsuse moodustamiseks aegus pühapäeval
ja ta pidi paluma president Isaac Herzogilt
koalitsiooni moodustamiseks 2-nädalast lisaaega.
President rahuldas palve, kuid vaid 10 päevaks,
nii et uus mandaat lõppeb kolmapäeval 21. detsembril.
Kuigi peaaegu kõigi koalitsiooniga ühineda lubanud parteiga
on jõutud esialgsele kokkuleppele,
on lahtiseid küsimusi veel nii palju,
et Netanyahu pidas lisaaja palumist vältimatuks.
Praegustes kokkulepetes jääb Likudi liikmeile ca tosin portfelli,
sh välissuhete, kaitse-, justiits-, haridus-, transpordi-, majandus-
ja kultuuriministri ning Knesseti spiikri omad.
Kui kolmapäevaks kokkuleppele ei jõuta,
peab president pakkuma valitsuse moodustamist
mõnele teisele kandidaadile, kuid kellelgi teisel
pole parlamendis piisavat toetust enamusvalitsuse moodustamiseks.
ÜRO Peaassamblee otsustas
detsembri algul toimunud hääletusel
149 poolt- ja 6 vastuhäälega,
et Iisrael peab loobuma kõigist oma tuumarelvadest.
Resolutsiooniteksti varasem versioon
kiideti heaks ÜRO Peaassamblee viiendas komisjonis oktoobris
sama selge häälteenamusega, sh Soome poolthäälega.
Resolutsiooni vastu olid Kanada, Iisrael, Mikroneesia, Palau,
USA ja Libeeria.
Ülejäänud ÜRO riigid, sh Pakistan ja India,
ning enamik Euroopa riike jätsid hääletamata resolutsiooni suhtes,
mis oli osa enam kui 15 igaaastasest Iisraelivastasest
ja Palestiina-meelsest tekstist,
mis ÜRO Peaassamblee pea regulaarselt igal aastal heaks kiidab.
Kas Iisraelil üldse on tuumarelvi,
on küsimus, mille suhtes peaassamblee võttis jaatava hoiaku,
sest juudiriiki peetakse üheks üheksast tuumarelvariigist,
ja ainsaks Lähis-Ida regioonis,
kuigi ta pole kunagi möönnud end vastavat arsenali omavat.
Resolutsioonis oletatakse, et Iisraelil on selliseid relvi.
See õhutab Iisraeli mitte arendama, valmistama ja katsetama
või hankima uusi tuumarelvi
ja loobuma olemasolevate tuumarelvade omamisest.
Resolutsioon õhutab Iisraeli ühinema
tuumarelvade leviku tõkestamise leppega
ja allutama kõik tuumarajatised
põhjaliku rahvusvahelise aatomienergia järelevalve alla.
Tuumariigid India ja Pakistan pole samuti pakti allkirjastanud,
kuigi on möönnud, et omavad tuumarelvi.
Resolutsiooni esitasid Palestiina omavalitsus ja veel 20 riiki,
sh Iisraeli Lähis-Ida liitlased Egiptus, Jordaania, Bahrein,
Maroko, Sudaan ja Araabia Ühendemiraadid.
Iisrael oli ka ainus riik, kes hääletas resolutsiooni vastu,
mis nõudis tuumarelvavaba tsooni loomist Lähis-Itta.
ÜRO Peaassamblee kiitis samal istungil heaks
ka resolutsiooni Nakba ehk Katastroofi auks,
milleks palestiinlased peavad Iisraeli riigi rajamist.
Ajalehe The Times of Israel teatel õhutab resolutsioon ÜROd
võõrustama tuleva aasta mais üritust Nakba auks
ning levitama vastavaid arhiivi- ja tõendusmaterjale.
Resolutsiooni toetasid vähem kui pooled liikmesriigid,
kuid see võeti vastu, sest suur osa jättis hääletamata.
Vastu hääletanute seas olid USA, Suurbritannia, Itaalia ja Iisrael.
Iisraeli suursaadik ÜROs Gilad Erdan
mõistis resolutsiooni hukka kui häbiväärse ja ütles peaassambleel:
"1948. a iseseisvussõda toimus, kuna viis araabia armeed
koos Iisraelis elavate araablastega püüdsid meid hävitada."
Ameerika Juudi Komitee teatas Twitteris:
"Täna, samal päeval, kui meenutame 850 000 juuti,
kes Iisraeli riigi sünni järel araabiamaadest põgenema sunniti,
hääletas seesama ÜRO, mis tunnustas Iisraeli riiki,
palestiinlaste Nakba poolt. ÜRO mitte lihtsalt ei eira neid fakte,
vaid kuulutab Iisraeli loomise katastroofiks?"
Rahvusvahelist õigusfoorumit juhtiv inimõigusadvokaat Arsen Ostrovski
teatas Twitteris sama, tõdedes, et holokausti tuhale rajatud ÜRO
kuulutab nüüd juudiriigi loomise katastroofiks.
"See on moraalselt vastik, sest tõeline katastroof
olid need juudid, kes sunniti araabiamaadest põgenema!"
Simon Wiesenthali Keskuse abidekaan rabi Abraham Cooper
tegi samuti avalduse: "Selle asemel, et õhutada palestiinlasi õppima
araablaste ja iisraellaste Aabrahami lepingutest,
seadustavad ja kinnistavad ÜRO ametid
juudiriigi eitamist palestiinlaste poolt.
Tänane hääletus viib kindlasti veel valelikumate ja ilgemate seosteni
natside holokausti ja juudiriigi loomise vahel,
laimuni, mis demoniseerib Iisraeli ja ühineb pideva vihamenüüga,
mida söödetakse noortele palestiinlastele
ning mida teadlased ja meediaväljaanded kordavad
ja mis hävitab lootuse tõelise rahu ja leppimise suhtes."
Saksamaa politsei usub, et Iraani režiimi toetav Revolutsioonikaart
oli novembris toimunud mitmete juutide vastaste rünnakute taga.
Kaart oli värvanud Põrguinglite mootorrattajõugu endise juhi
juhtima Iisraeli-vastaseid rünnakuid.
Tulistati Esseni vana sünagoogi,
Dortmundis toimus sünagoogi süütamiskatse
ja Bochumis visati juudi kooli Molotovi kokteil.
Kõik kolm linna asuvad Nordrhein-Westfaleni maakonnas.
Detsembri alguses vahistas politsei saksa-iraani päritolu noormehe,
keda kahtlustatakse Bochumi rünnakus
ja kes püüdis värvata Dortmundi rünnakuks ka teist isikut.
Saksamaa raadiojaama ARD saate Kontraste teatel
kahtlustab kohalik politsei, et mees on seotud Ramin Yektaparastiga,
kes on Põrguinglite osakonna looja Munchenglabachi linnas.
Arvatakse, et Yektaparast põgenes mullu kohtuprotsessi eest Iraani
seoses jõugus toimunud tapatööga.
Saksa uurijad usuvad, et Ramin Yektaparast,
kelle Instagrammi lehel on nii Iraani kui Saksamaa lipp,
on seotud Iraani Revolutsioonikaardi tegevusega Saksamaal.
Viimasel aastal on kogu maailmas kasvanud mure
Iraani juhitud terrorioperatsioonide suhtes välismaal.
Iisraeli uudistekanali i24 värskes raportis räägiti,
et Saudi Araabia tahab normaliseerida suhted Iisraeliga,
kuigi see võtab aega ja sõltub ka USA nõudmiste täitmisest.
Artiklis viidati Saudi Araabia välisministrile Abdel al-Jubeirile,
kes esines hiljuti ühel kohtumisel
koos teiste tähtsate Ameerika juudi juhtidega.
Ta tagas seal, et Iisraeli ja Saudi Araabia suhete normaliseerimine
saab lõpuks teoks, kuid rõhutas, et see võtab aega.
Lisaks nimetas Saudi Araabia kroonprints Mohammed bin Salman,
esinedes kohtumisel USA ametnikega riigi pealinnas Riyadhis,
kolm põhinõuet, mis Saudi Araabia peaks täitma
ühinemaks Aabrahami lepingutega
ja suhete normaliseerimiseks Iisraeliga.
Raporti teatel ei sisaldanud nõuded midagi Palestiina konflikti
või Iisraeli nõudmiste kohta.
Pigem sõltuvad need täielikult USAst,
kinnistavad eriliselt USA ja Saudi Araabia liitlust
ja vajavad korralikke relvatarneid, mida alustati Trumpi ajal.
Need peavad olema samasugused nagu Saudi Araabia oleks NATO-riik
ja lubaksid saudidele ka piiratud tsiviilotstarbelist tuumaprogrammi.
Araabia Ühendemiraatide ja Iisraeli vaheline kaubandusleping
alustas juba kolmandat aastat.
"Sellised lepingud aitavad sillutada teed kaubanduse suurenemisele
ja kauba mitmekesistamisele,"
tõdesid riikide väliskaubandusministrid eelmisel pühapäeval.
Leping allkirjastati esmakordselt mullu mais
ja see oli üks samm edasi Aabrahami lepingutes.
Nüüd tehti järgmine tähtis samm väliskaubandusprogrammis.
Mõlemad valitsused on nüüd ratifitseerinud
AÜE ja Iisraeli vahelise ulatusliku partnerluslepingu.
"See uus leping kaotab või vähendab tariife 96 % toodetest,
mis teeb olulise süsti meie tööstusesse ja teenustesektoritesse,"
ütles AÜE minister Thani bin Ahmed Al Zeyoudi, tõdedes,
et maadevaheline kaubandus
on jõudnud juba ca 3 miljardi USDni aastas.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee